NETFLIX-DOKUMENTTISARJA
SEPP BLATTER VALITAAN FIFAN PUHEENJOHTAJAKSI
Nyt, kun teillä on uusi puheenjohtaja,
suurin toiveeni on yhdistää perhe.
Pelasimme vaalikampanjan aikana asioilla,
jotka olivat sallittuja ja kiellettyjä.
Joskus kentällä potkitaan, revitään paidasta.
Emme taklanneet takaa päin,
koska se ei ole enää sallittua.
Tärkeintä on, että jalkapallon yhteisöllisyys säilyy.
Suuri jalkapalloperhe, Fifa, on jatkossa yhtenäinen.
Se on tavoitteeni. Siinä kaikki. Kiitos paljon.
En tiedä, pitäisikö sanoa -
nähdään taas -
vai hyvästi.
Yhtäkkiä olin puheenjohtaja.
Sitten tajusin, mikä valta minulla oli.
Kiitos teidän, opin olemaan kärsivällinen.
Opin, mitä on olla yhteisöllinen.
Mutta olin…
Olin hieman yllättynyt vallasta, jonka sain.
Nähdään taas, mutta myöskin hyvästi. Kiitos.
PARIISI KAKSI PÄIVÄÄ VAALIEN JÄLKEEN
VUODEN 1998 MM-KISAT
Fifalla on valtaa, koska sillä on MM-kisat.
Maat tekevät kaikkensa saadakseen MM-kisat maahansa.
Sen avulla maa parantaa imagoaan tavalla,
joka ei onnistuisi muuten.
MM-kisat ovat ainoa tapahtuma maailmassa,
jota näytetään useimmissa maissa.
En osaa kuvitella mitään muuta,
mikä toisi miljoonia ihmisiä kaduille.
MM-kisat ovat Fifan tärkein keino tehdä rahaa.
Maailman suurin jalkapallotapahtuma -
maailmalla neljän vuoden välein -
antaa Fifalle ja sen puheenjohtajalle todellista vaikutusvaltaa -
oikeisiin maihin nähden.
Mutta valta on korruption ansa.
Aloin kehittää João Havelangen ideaa.
Hän sanoi, että jalkapallo ei ole vain Euroopalle ja Etelä-Amerikalle,
vaan koko maailmalle.
Kun minut valittiin,
aloitin tehtäväni.
Vuonna 1998 Fifa esitti itsensä hyvänä voimana ympäri maailmaa.
Sillä oli kehitysohjelmia ympäri maailman.
Se oli mahtava jalkapallo-organisaatio,
jossa lähes jokainen maailman maa oli osallisena.
Se oli jalkapallon YK.
Silloin Goal Project alkoi.
Goal Project oli puheenjohtaja Blatterin aloite.
Niin sanottu Goal Project,
joka on räätälöity projekti,
auttaa kansallisia seuroja niiden lähtökohdista.
Jokaisella maalla pitäisi olla oma päämajansa.
Projektin silloinen budjetti oli 400 000 dollaria.
Kyse oli stadioneista.
Kyse oli keinonurmista. Opetusohjelmasta.
Platinille Goal Project -
oli hieno tilaisuus, koska hän sai jakaa rahaa.
Hän oli unelmoinut jalkapallon politiikasta.
Platini ei halunnut kuulla likaisista yksityiskohdista kulisseissa.
Se ei kiinnostanut häntä.
On paljon tarinoita siitä, kuinka yhdistykset saivat rahaa,
mutta rakennushankkeet eivät toteutuneet ja rahaa katosi.
Tästä rakennuksesta piti tulla Kenian jalkapallotoiminnan keskus.
Kanat käyskentelevät salissa,
jonka piti olla pääkokoussali keittiöllä,
mutta ne kutsuvat sitä kodikseen.
Se oli yksi hankkeista,
jota Fifa rahoitti 35 miljoonalla šillingillä.
Tällä hetkellä hiljaisuus on korvia huumaavaa.
Köyhissä maissa korruptio rehottaa,
kun ihmisillä ei ole tarpeeksi elääkseen.
Valitettavasti Fifa ei pyytänyt selvityksiä tai todisteita,
joten kukaan ei tiennyt, mitä rahoille tapahtui.
Kun Fifa alkoi kuvailla itseään pankkina…
Ja sitä se oli. Monille yhdistyksille Fifa oli tavallaan pankki.
Tietenkin se luo ongelmia.
Tämän on tarkoitus olla Fifan ydin.
Heidän täytyy tunnistaa, että peli kasvaa -
ja siitä tulee tuottoisampi.
Sepp Blatterin kaudella kehitystyötä tehtiin paljon.
Niillä lupauksilla -
hän sai äänet Fifan puheenjohtajuusvaaleissa.
Montako pelaajaa tulee Afrikan mantereelta?
Montako pelaajaa Karibialta?
Montako pelaajaa Aasiasta?
Näin pitää katsoa jalkapallon tulevaisuutta.
Jalkapallon tulevaisuuden on pysyttävä toivon lähteenä -
nuorille ympäri maailmaa.
Silloin hän sai monet maat vakuutettua siitä,
että häneen voi luottaa.
Kyyninen näkemys on, että kyseessä on poliittinen järjestö.
Jos rahantulon varmistaa,
sillä voittaa myös äänet.
MM-kisojen osallistujamaat -
eivät ole ainoita, jotka hyötyvät kilpailun tuloista.
Koko Fifan perhe hyötyy suoraan -
kehitysohjelmista -
kansallisista yhdistyksistä alkaen -
aina teihin, jalkapalloliittoihin.
ZÜRICH, SVEITSI 2001
Sepp Blatterin ensimmäisellä kaudella -
ilmeni yksi suurimmista ongelmista,
eli ISL-yhtiön romahdus vuonna 2001.
Yritys, jonka Adidaksen omistaja Horst Dassler perusti -
ostaakseen markkinointioikeudet, televisio-oikeudet ja sponsorioikeudet -
myydäkseen niitä globaalisti, koki taloudellisen romahduksen.
Fifa menetti kaiken.
He menettivät pankkinsa. ISL oli pankki.
Kun rahavirta ehtyi, sitä ei korjattu hetkessä.
Jäljelle jäi valtava sotku,
jolla oli Fifalle taloudellisia ja poliittisia seurauksia.
Fifa oli riippuvainen ISL:n rahoista,
joilla se varmisti, että kaikki suut ruokitaan.
Yhtäkkiä heillä oli valtava taloudellinen kriisi.
Se piti korjata nopeasti.
MM-jalkapallon vaikutusvaltaisin mies taistelee työpaikastaan.
Sepp Blatterille on kysymyksiä,
jotka kuulostavat enemmän syytteiltä,
koskien hänen toimiaan ISL-yhtiön kanssa.
Blatter halusi piiloutua.
Asiaa onnistuttiin piilottelemaan.
Sitten Fifaa kohti alkoi vyöryä lumivyöry.
Michel Zen-Ruffinen oli sveitsiläinen lakimies,
ja kun Blatter voitti vuoden -98 vaalit,
hän ylensi Zen-Ruffinen Fifan pääsihteeriksi.
Mutta vuonna 2002 -
hän alkoi esittää kysymyksiä.
Hän oli laatinut asiakirjan,
joka osoitti valtavia hallinnollisia virheitä -
Blatterin hallintokaudella.
Muistan yhä, miten vastustimme Sepp Blatteria.
Se oli kuin Fellinin elokuvasta. Se oli uskomatonta.
Olemme tunnistaneet monia ongelmia.
Harhaanjohtavia kirjanpitokäytäntöjä,
eturistiriitoja.
Ne osoittavat myös, että organisaatiossa voi olla korruptiota.
Zen-Ruffinen kokosi yhteen johtokunnan jäseniä,
joiden hän uskoi vaativan talousvastuuta sekä toimia Blatterilta.
Uskomme, että puheenjohtaja Blatter on ylittänyt valtuutensa.
Haluan ihmisten tietävän, että Fifan talous on vakavassa jamassa.
Kukaan ei ota tätä vakavasti.
Hänestä tehtiin valitus,
mutta hän kielsi syytteet.
En ole tehnyt mitään,
mitä oikeus pitäisi rikoksena.
En ole rikkonut Fifan sääntöjä.
En ole tehnyt mitään omatuntoni vastaista.
Siitä tuli poliittista,
ja ystävyys oli tärkeämpää.
FIFAN KONGRESSI ETELÄ-KOREA 2002
Haluaisin antaa puheenvuoron herra Chuck Blazerille.
Suoraan sanoen olen hieman yllättynyt, että tarkastusvaliokunnan puheenjohtaja -
on astunut täyteen teatterisaliin huutamaan "tulta".
Tulta ei ole.
Kaiketi, hra puheenjohtaja,
kaikki tämä melu on kunniaksenne -
tekemästänne työstä,
joka on nyt valjastettu tähän poliittiseen kampanjaan -
näiden viime kuukausien aikana.
Kun näin käy,
ymmärtää, että ne, jotka edustavat kansallisia yhdistyksiä,
eivät tiedä taloudesta mitään.
Blatter voisi mennä lavalle ja esittää Fifan jäsenille,
että rahaongelmia ei ollut, koska hänellä oli käteistä taskussa.
Mutta hän myi tulevia kisoja -
osoittaakseen sen.
Hän on vakuuttava ja hurmaava.
Yksityinen yritys olisi mennyt konkurssiin.
Mitään ei tapahtunut. Kaikki sujui kepeästi kuin kesätuuli.
Blatter haastettiin uudestaan vuonna 2002.
Tällä kertaa eurooppalaiset tukivat Issa Hayatoua.
Päivää, herra Hayatou. -Päivää.
Hän on Kamerunista.
Ajateltiin, että hän saa ääniä -
Afrikan maista ja Euroopan ulkopuolisista maista.
He hävisivät vuonna -98.
He näkivät toisen tilaisuuden saada jonkun Blatterin tilalle.
Se oli kuin jalkapalloa.
Täytyy oppia voittamaan, mutta myös häviämään.
Toivon, että voitan.
Hayatoun sijoittaminen oli mielenkiintoista.
Ehkä ajateltiin, että afrikkalainen saa sveitsiläisen ulos.
Häntä voitaisiin hallita.
Istuvaa puheenjohtajaa on vaikea voittaa.
Lähes mahdotonta.
Fifan puheenjohtaja on liian vahva ja tontti liian suuri.
Fifan puheenjohtajaksi seuraavalle kaudelle valitaan -
Joseph S. Blatter.
Hän voitti selvällä erolla,
ja kosti sitten Zen-Ruffinelle.
Mitä pääsihteeriin tulee,
hänellä ei ole enää velvollisuuksia Fifaa kohtaan.
Hän saa lähteä, minne haluaa.
Nyt minä…
Michel Zen-Ruffinen,
maanmies, jonka toin mukaan -
vieläpä mielihyvin.
Jouduin hankkiutumaan hänestä eroon.
Eilen toivoin demokratiaa,
ja valitettavasti tänään kukaan meistä ei saanut sitä.
Monet sanovat, että Zen-Ruffinen on eliittiä,
jota kiinnostaa vain valta kuten muitakin.
Hän ei ollut kuten kaikki muut. Se on väärin.
Katsoin viestintää,
jossa puhutaan vastuun ottamisesta,
enkä nähnyt sitä missään muualla.
Hän yritti tehdä jotain erilaista.
Toivotaan Fifan takia,
koska tämä kongressi on osoittanut,
että organisaatio on huonossa kunnossa.
Kiitos.
Rakkaat ystäväni…
On todella…
Sepp Blatter on kokenut haasteita.
Hän selvisi ISL:n romahduksesta.
Hän on selvinnyt taistelusta,
jota johtokomitean väki ja pääsihteeri ovat lietsoneet häntä vastaan.
Tunnen luottamuksenne.
Luottamuksenne Fifaan ja minuun!
Sellaisen voiton jälkeen -
hän pysyi tukevasti Fifan puheenjohtajana,
kaikkien päätösten tekijänä.
Tehdään yhteistyötä -
ja unohdetaan, mitä on tapahtunut viime kuukausina.
Jokaisessa maassa on jalkapalloyhdistys,
joka on osa maanosan liittoa.
Jokainen liitto valitsee jäsenistön,
joka istuu Fifan hallituksessa.
Johtokomiteassa on yhteensä 24 jäsentä.
He tapaavat muutaman kerran vuodessa -
tehdäkseen korkeatasoisia päätöksiä.
Yksi tärkeä poliittinen tapahtuma -
on äänestys siitä, kuka isännöi MM-kisat.
Sen päätöksen tekee johtokomitea.
Se on jalkapallon vaikutusvaltaisin instituutio,
koska se on pyramidin huipulla.
Joskus minusta tuntui, että Fifan puheenjohtaja,
joka toi kaikki yhteen -
oli itse asiassa maailmanvalta.
Johtokomitea ei ole kovin tuttavallinen seura.
Se on joukko vallanhimoisia ihmisiä,
jotka ovat valmiita puukottamaan toisiaan selkään milloin vain.
Jalkapallosta ei puhuttu.
Puhuttiin vain taistelusta. Taistelusta taistelun perään.
Nämä ihmiset ovat kuin lapsia.
Typeryydellä ei ole rajoja.
Useimmat taisivat olla siellä melko hämäristä syistä.
Useimmat olivat lajin johdossa,
koska se nähtiin liiketoimintana.
Perheyrityksenä, jolla voi tienata.
Jack Warner oli ihanteellinen, koska hän oli taitava poliitikko,
joka ymmärsi, miten pitää ihmiset tyytyväisinä -
ja saada haluamansa.
Joka lopulta oli yhä korkeampi valta-asema.
Siihen mennessä Jack Warner oli siirtynyt hyvin vastuulliseen asemaan jalkapallossa.
Kukaan muu ei saanut sellaista valtaa kuin hänellä oli.
Hän sanoi minulle: "Jos johtokomitean kokoonpanoa katsoo nyt,
näyttää siltä kuin olisin komitean kokenein jäsen.
Mutta ongelmiakin on.
Minun maani Trinidad on ainoita maita -
komiteassa, joka ei ole ollut MM-kisoissa."
Se on ollut unelmani koko elämäni.
Kaikessa on ollut kyse MM-kisoihin pääsystä.
Millään maalla ei ole samanlaista sisua ja tahtotilaa menestyä -
ja päästä MM-finaaliin kuten meillä.
Ja pääsemme sinne pian.
Viimeinen pilli on puhaltanut.
Trinidad ja Tobago ovat päässeet luvattuun maahan.
He ovat Saksassa vuonna 2006.
Dennis Lawrence, upea pusku.
Kun miettii MM-kisoja, jopa siitä puhuminen,
emme unelmoineet Liverpoolille tai Manchester Unitedille pelaamisesta.
Halusimme pelata Trinidadille MM-kisoissa.
Se oli jokaisen pelaajan unelma.
Kun peli puhallettiin poikki Bahrainissa, romahdin täysin.
Olin haljeta onnesta.
Valaisemme Saksan tavalla,
jota yksikään maa ei ole tehnyt.
Annamme kaikkemme maamme puolesta.
MM-kisoihin pääsy oli elämämme kohokohta.
Saimme tilaisuuden uhrauksistamme.
Jack Warnerin ansiosta aikani maajoukkueessa oli onnekasta.
Hän oli kaikki Trinidad ja Tobagon jalkapallolle.
Hän oli kaikki Karibian jalkapallolle.
Jokainen Karibian päätös tehtiin täällä Trinidadissa -
Jackin toimistossa.
Hän oli jalkapallon voimanpesä tässä maailmanosassa.
Aura, joka ympäröi häntä,
oli epätodellinen, kun olin nuori pelaaja.
Hän teki kaikki jalkapallopäätökset jonkin aikaa.
Hän halusi vaikuttaa ihmisten uraan.
Näimme hänet miehenä, joka yritti auttaa meitä.
Kun pääsimme kisoihin, puhuimme siitä, mitä seuraavaksi tapahtuu.
Mitä pelaajille maksetaan per MM-ottelu?
Mitä tapahtuu? Mitä he tekevät?
Saako siitä karsintabonuksen? Mikä se on?
Päätimme tavata herra Warnerin.
Meillä oli myös lista vaatimuksista.
Ensimmäiseksi päätimme, että halusimme 70/30-osuuden -
tuotoista, jotka saatiin MM-kisoista.
Ajattelimme: "Emmehän me kehtaa…"
Emme saa 30 prosenttia. Naurettavaa.
Jack vastasi: "Selvä. Sovittu."
Katsoimme toisiamme ihmeissämme.
Odotimme vastustusta.
Siirryimme seuraavaan asiaan, eli karsintabonukseen,
jonka jokainen MM-kisoihin päässyt maa saa.
Siinä vaiheessa asiat muuttuivat hankaliksi.
Hän alkoi kiihtyä keskustelusta,
mutta halusimme tasajaon, ja siihen hän suostui.
Tapasimme juuri jalkapallon vaikutusvaltaisimman miehen -
ja saimme hänet suostumaan. Voitimme.
Se oli varmaan iloisin keskustelu rahasta, jonka olimme käyneet.
Sen jälkeen -
asiat alkoivat mennä huonosti.
VUODEN 2006 MM-KISAT
Kuinka korkealle Trinidad ja Tobago yltää -
elämänsä tärkeimmässä ottelussa?
Kuka tietää?
Voi tulla voitto tai tappio. Se voi olla upein päivä -
Karibian jalkapallon historiassa.
Tunnelista käveleminen ja kansallislaulun kuuleminen -
oli helposti ylpein hetkeni urheilussa.
Kun sain laulaa maani kansallislaulun maailman suurimmalla näyttämöllä.
Näin vanhempani katsomossa -
ja tunteen heidän kasvoillaan.
Ei ollut väliä, mitä seuraavaksi tapahtui.
Siltä tuntui seisoa kentällä ja olla mukana maailmancupissa.
Monet meistä työskentelivät Warnerin kanssa pitkään.
Nähdessämme hänet kehuimme häntä pelistä.
Jossain vaiheessa joku kysyi:
"Muistatko sen taulukon, josta kerroit? Miten sen kanssa menee?"
Taulukosta kävi ilmi voitot ja tuotot.
Huomasin vähennyksiä majoituksista Itävallassa ja Saksassa -
sekä lentokuluista, jotka oli otettu tuotoista.
"Osuutenne on noin 800 dollaria."
Olin vihainen.
Kaikki luottamus ja usko herra Warneriin katosivat heti.
Kuinka hän saattoi viedä meiltä ilon -
pelata suurimmassa urheilutapahtumassa?
Tuntui, että hän riisti sen meiltä.
Niin.
MM-kisojen jälkeen valmentaja -
soitti ja sanoi: "Joukkueesi pärjää hyvin. Saisinpa sinut omaan joukkueeseeni."
Hän sanoi: "Mutta en voi valita sinua, koska olet mustalla listalla.
Emme saa valita ketään, joka on sekaantunut palkkiokiistaan."
Silloin tajusin, että meitä rangaistaan -
totuuden kysymisestä.
Lopulta hallitus päätti sopia -
kahdeksan vuotta myöhemmin.
Se oli liian suuri nöyryytys.
He tarjosivat sopimusta, joten me sovimme.
HALLITUS KUITTAA JALKAPALLOILIJOIDEN 1,3 MILJOONAN VELAN
On yhä noin 15 miljoonan dollarin summa,
joka on kadonnut täysin.
Jack ei joutunut selvittämään, minne rahat menivät.
Ja koska emme pysty antamaan selontekoa siitä,
mitä hän teki ja ei tehnyt,
tilanne on nyt se, että menneiden vuosien ongelmat -
valuvat nykyhetkeen.
Kansainvälinen media ja yleisö innostuvat.
Tuolla on hra Mandela.
Herra Nelson Mandela, vapaa mies,
ottamassa ensimmäiset askeleensa uuteen Etelä-Afrikkaan.
Demokratia ja vapaus kaikille ovat ainoa tie rauhaan.
Blatter lupaili kaikenlaista.
Yksi asia, josta hän puhui, oli se, että jos hänet valittaisiin,
hän tekisi kaikkensa saadakseen MM-kisat Afrikkaan.
Hän tukisi sitä jollain tavalla.
Havelangen hallintokaudella apartheid oli suuri ongelma.
Sitten apartheid päättyi -
ja Nelson Mandelasta tuli tärkeä maailmanpoliittinen hahmo,
sorron syrjäyttämisen ja tasa-arvoisemman maailman symboli.
Fifa oli tarttui siihen innolla.
Ollessani Fifassa -
vastustin voimakkaasti
Etelä-Afrikan apartheidia.
Niin paljon, että kun Mandela valittiin presidentiksi -
menin Johannesburgiin -
onnittelemaan häntä maailman jalkapallon nimessä.
Hra Mandela.
Kiitos. Kiitos paljon.
Ainoa ihminen, jota en unohda,
on Nelson Mandela.
Kun puhun hänestä,
pakahdun tunteista.
Kun tapasin hänet ensi kertaa,
olin silloin pääsihteeri.
Hän katsoi minua -
ja halasi minua.
Hän sanoi: "Kutsu minua Madibaksi."
Blatter kuvittelee olevansa rauhantekijä.
Hän luulee, että hänestä tulee tärkeä hahmo jalkapallon ulkopuolella -
jonkinlaisena diplomaattina vietyään MM-kisat Afrikkaan.
Blatter halusi MM-kisat alusta alkaen Etelä-Afrikkaan.
Hän on ollut alusta asti Afrikan ystävä. Hän on tukenut pieniä maita alusta asti.
Vuonna 2002 minua pyydettiin liittymään Fifaan.
Minulle sanottiin: "Tarvitsemme rahaa.
Kehitä uusi kaupallinen ohjelma,
ja saat kolme vuotta aikaa -
rakentaa markkinointirakenteen seuraavia MM-kisoja varten."
Kun seuraava kisa isännöitsijämaasta alkoi,
Etelä-Afrikka ja Marokko yrittivät saada sen.
Kaksi maata -
kilpailivat toisiaan vastaan.
Marokko teki kaikkensa.
Blazer ja Warner lennätettiin Marokkoon. Heitä kohdeltiin loistavasti,
mutta Etelä-Afrikka oli päättänyt voittaa,
ja he olivat valmiit maksamaan suuren summan voittaakseen.
Kansainvälinen peli missä tahansa maassa -
tuo valtavia etuja.
Etelä-Afrikka on nyt osa globaalia maailmaa.
Tapasimme Nelson Mandelan, kun menimme Etelä-Afrikkaan -
osana kiertuetta, jolla päätimme isäntämaan.
Ensimmäinen vierailu oli Marokossa,
toinen Egyptissä. Molemmat levittivät punaisen maton.
Etelä-Afrikassa Mandela oli paikalla.
Uskomattoman kiltti ja suopea.
Hänen auransa hehkui kuin voimakenttä.
Hänen läsnäolonsa tunsi.
Söimme aamiaista, illastimme ja keskustelimme hänen kanssaan.
Sitten tuli surullisen kuuluisa lento Trinidadiin hänen kanssaan.
Chuck Blazerin blogin etusivulla hän oli Nelson Mandelan kanssa -
matkalla Trinidadiin.
Kuvassa on yksi historian suurmiehiä,
Nelson Mandela,
häpeällisen Chuckin kanssa.
Nelson Mandela saapuu tänään Trinidad ja Tobagoon -
kahden päivän historialliselle vierailulle.
Fifan puheenjohtaja Sepp Blatter tuli myös ulos,
kun hän ja puheenjohtaja Warner saattavat Mandelan Ovalin kentälle.
Pääsimme Trinidadiin ja jouduimme välittömästi lavalle.
Mandela oli niin sairas. Hän oli väsynyt.
Hänet istutettiin tuoliin ja häntä esiteltiin.
Hänelle tanssittiin ja laulettiin.
Jack Warnerilla oli kolme ääntä -
MM-kisojen isäntämaan valinnassa.
Kaikki oli mainosta,
joka toisi Jack Warnerille kiitosta.
Minulla ei ole egoa.
Toin heidät tänne,
jotta kansa saa mahdollisuuden tavata nämä johtajat.
Minulle se on ainutlaatuista.
Hän halusi esitellä valtaansa,
ja tämä oli yksi tapa todistaa, että hän on pomo.
Vasta, kun pääsin paikalle, mietin, miksi hän tekee niin.
Mandela oli sairas mies. Vanhaa miestä ei kohdella niin.
MM-KISOJEN ISÄNTÄMAAN JULKISTAMINEN
Kaikkien, jotka haluavat MM-kisat, täytyy pelata johtokomitean säännöillä.
Ongelma ei ole maassa, koska he eivät voi toimia toisin.
Täytyy antaa parastaan.
Jack Warner sai tehdä, mitä halusi.
Tämän aamun johtokomitean tapaamisessa -
oli hienoa voida sanoa,
että olemme ylpeitä Afrikasta.
Voittaja selviää nyt minullekin.
Fifan vuoden 2010 MM-kisat…
järjestetään…
ETELÄ-AFRIKASSA
Symboliikka MM-kisojen järjestämisessä Etelä-Afrikassa oli valtava.
Kisojen aikaan oli hyvin ilmeistä,
että apartheid oli päättynyt -
ja uusi apartheidin jälkeinen Etelä-Afrikka esittelee parhaat puolensa.
Se oli sen mainospuhe.
Tämä kamppailu on kestänyt seitsemän vuotta.
Meidän on varmistettava,
että MM-kisoista tulee upeat, kuten Fifa sanoi.
Meidän on varmistettava, että MM-kisoista tulee loistavat.
Sille alueelle jalkapallosta tuli intohimo.
Kuin antaisi kansalle oopiumia,
ja he ovat hetken ajan onnellisia.
Herätessään he tajuavat ongelmansa.
Jollain tavalla se korjaa -
syviä ongelmia.
Hyvä syöttö. Se on Tshabalala!
Maali, Bafana Bafana!
Maali Etelä-Afrikalle!
Etelä-Afrikka sai MM-kisat vuonna 2004.
Kuulin maksusta,
jonka Etelä-Afrikka suoritti CFU:lle ja Jack Warnerille,
ensimmäisen kerran kolme vuotta myöhemmin.
Etelä-Afrikka neuvotteli kolmesta äänestä,
jotka olivat Warnerin ääni, Blazerin ääni sekä kolmannen CONCACAF:in edustajan ääni.
He sanoivat, että rahat käytettäisiin -
afrikkalaisten diasporan rahoittamiseen Karibialla.
Jack Warner painosti suorittamaan maksut. Hän tuli Blatterin luokse, Blatter minun.
Fifan kautta kulki asiakirjoja,
jotka hyväksyivät 10 miljoonan dollarin siirrot Warnerin hallinnoimille tileille.
Hän otti rahat.
Hänen piti antaa 10 prosenttia Chuck Blazerille.
Etelä-Afrikka tarjosi 10 miljoonaa, joista miljoonan piti mennä Chuckille.
Silloin sain tietää ja sanoin: "Jack Warner saa 9 miljoonaa.
Mitä muut saavat? Paljonko Etelä-Afrikalla on rahaa?
Näinkö tämä hoidetaan?"
Kun tuntee henkilön, jolla on tapana ottaa lahjuksia…
Nyt tiedämme, että 10 miljoonaa hävisi myös.
Se on tosiasia.
Muut johtokomitean jäsenet tiesivät, mitä Jack Warner puuhasi.
Kukaan ei estänyt häntä. Se oli heidän näkemyksensä.
He uskoivat saavansa tehdä mitä vain.
He uskovat, että heillä on oikeus tienata MM-kisoilla.
Siitä ei ollut epäilystä,
että rahat maksettiin Jack Warnerille,
ja rahojen oli määrä mennä ihmisille, jotka oli viety Afrikasta -
alun perin orjakauppaan.
Monet ihmiset elävät yhä köyhissä olosuhteissa.
Sen pätevämpää syytä ei olekaan.
Eikä niillä rahoilla rakennettu mitään.
Etelä-Afrikka on yrittänyt armahtaa itsensä.
Haluamme kieltää,
että maamme tai hallituksemme olisi lahjonut ketään oikeudesta -
isännöidä vuoden 2010 MM-kisat.
Kumoamme syytökset…
Se oli pimeä hetki, kun ajattelee heidän tarjouksensa arvoa.
He ansaitsivat isännöidä MM-kisat.
He eivät olisi saaneet tehdä muita asioita.
Se on Fifan ongelma.
Jos korkein elin on korruptoitunut, se ei ole isännyyttä hakevan maan syy.
Se on niiden ihmisten ongelma, jotka päättävät siitä.
Muistan, että parhaimmat ajat Etelä-Afrikan MM-kisojen jälkeen -
olivat kannustavia.
Edeltäjäni sanoi minulle kerran:
"Sepp, olet luonut hirviön."
Silloin en uskonut häntä.
Jälkikäteen voin sanoa, että hän oli oikeassa.
FIFAN KONGRESSI AUSTRALIA 2008
Teidän täytyy ymmärtää,
että kulttuurin osana olemisessa on kyse elämäntavasta.
Fifan kulttuuri oli elämäntapa.
Oli ryhmä ihmisiä, jotka eivät kokeneet olevansa vastuussa kellekään.
Olkaa hyvä, herra puheenjohtaja.
Fifan maailmanmestaruuskisat -
ovat maailman tärkein urheilutapahtuma.
Jos sinulla on kaikki se raha ja valta,
voi luulla,
että kukaan ei sekaannu tekemisiisi.
Monet kilpailijat haluavat vuoden 2018 kisat.
Yhdysvallat,
Englanti,
Venäjä, Qatar…
Kaikki on kohdillaan,
joten sinusta tulee koskematon.
Joten ehdotan,
että avaamme tarjouskilpailun -
vuosien 2018 ja 2022 kisoille.
Teemme valinnan yhdessä,
ja annamme johtokomitean valita parhaan vaihtoehdon.
Päätös perustui TV-oikeuksiin.
Kun päätetään kaksien kisojen järjestämisestä,
molemmat kisat voi myydä samalla kerralla.
Se tuo lisää tuloja.
Oliko väärin antaa kahdet MM-kisat yhdellä kertaa?
Kaupallisesta näkökulmasta ei, mutta korruption kannalta ehkä,
koska kyseessä oli iso kysymys.
LOKAKUU 2010 KAKSI KUUKAUTTA ENNEN VAALEJA
Ennen vuoden 2010 päätöstä -
johtokomitean 24 jäsenestä äänesti vain 22.
Jalkapallon hallintoelin Fifa on erottanut kaksi johtokomiteansa jäsentä.
Nigerian ja Tahitin delegaatteja syytetään yrityksestä -
myydä äänensä kilpailun aikana.
He eivät enää osallistu -
päätöksiin vuosien 2018 ja 2022 MM-kisojen isäntämaista.
Tarinoita tuli vain lisää.
En usko, että Fifa osasi odottaa niitä,
enkä usko, että he osasivat käsitellä niitä.
Meillä on eettinen komitea,
joka nimettiin seuraamaan prosessia alusta pitäen.
Eettinen komitea ei ole vain seurannut, vaan se on myös tehnyt päätöksiä.
Joitain ihmisiä irtisanottiin,
mutta ihmiset ovat typeriä.
On järjetöntä, kuinka typeriä he ovat.
Ihmiset Fifan johtavissa asemissa -
jäivät tyhjin käsin.
Se on inhimillistä. Halpaa mutta inhimillistä.
Päätimme yhdistää kahdet MM-kisat,
enkä usko, että se oli oikea päätös.
Mutta nyt olemme tilanteessa, jossa meidän on jatkettava.
ZÜRICH, SVEITSI
2. JOULUKUUTA 2010
Poliitikot ja kuninkaalliset yrittivät parhaansa mukaan hurmata Zürichissä.
Vuoden 2018 kisojen päätettiin menevän Eurooppaan -
vuoden 2022 kisojen oli tarkoitus mennä muualle maailmaan.
Suurkiitos prinssi Williamille, joka panosti tähän,
sekä David Beckhamille ja joukkueelle.
Meidän täytyy vain vakuuttaa ihmiset, että tekisimme hyvää työtä. Kiitos.
Englannissa yhteisön tuki oli uskomatonta.
Stadionit ja jalkapallo ovat ensiluokkaisia.
Voimme luottaa jokaiseen jäseneen.
He ovat kuitenkin jalkapalloväkeä.
He haluavat MM-kisat parhaaseen maahan,
joka voi isännöidä maailman suurimman urheilutapahtuman.
Sitten oli Venäjä.
Sen tiet ja sisäinen liikennejärjestelmä -
ei sopinut MM-kisoille.
Muistan, että presidentti Putin lupasi parantaa sitä.
Kuinka luottavaisia olette, että MM-kisat tulevat Yhdysvaltoihin?
Yhdysvallat tarjosi meille parhaat stadionit,
parhaan infrastruktuurin ja hotellit.
Meidän täytyy tehdä paras mahdollinen tarjous.
Se olisi hyväksi Fifalle ja urheilulle maailmanlaajuisesti.
Ajattelimme, että vuoden 2018 kisoille -
Englannilla oli vahvin tarjous.
Vuoden 2022 kisoja varten -
Yhdysvalloilla oli selvästi paras tarjous.
Toivottavasti pääsemme toivottamaan teidät tervetulleiksi vuonna 2022.
Yksikään muu tarjoaja -
ei voinut täyttää kaikkia odotuksia.
MM-kisat Qatarissa olisivat ennennäkemätön kaupallinen mahdollisuus.
Taistelu oli tiukka.
Tiesimme, että Yhdysvallat oli edelläkävijä.
Tunnistimme sen.
ISÄNTÄMAAN JULKISTAMINEN
Fifan johtokomitea on aloittanut äänestyksen.
Puheenjohtaja julistaa äänestyksen tulokset.
MM-kisojen myöntämisen ei pitäisi olla ainoastaan johtokomitean päätös.
koska he käyttävät valtaansa rajattomasti.
Rakkaat ystävät ja jalkapallofanit ympäri maailman…
Jos hallintoa ei hajauteta,
jos kukaan ei valvo tekemisiäsi -
etkä ole vastuussa tekojesi perusteluista,
kyseessä on ilmainen lounas.
Vuoden 2018 jalkapallon maailmanmestaruuskisat -
järjestetään Venäjällä.
Suhtauduimme tarkoitusperiin kyynisesti.
Välittävätkö he todella pelistä?
Vai välittävätkö he pelistä kontekstissa, jossa sillä on heille merkitystä?
Ja nyt, hyvä yleisö,
vuoden 2022 kisojen järjestämisen voittaa -
Qatar!
Kun Sepp otti kirjekuoren ulos, yleisö kohahti.
Muistan, että Chuck katsoi minua. Hän oli järkyttynyt.
Katsoin ensimmäiseksi vasemmalle.
Heidän kasvoillaan oli valtava pettymys.
En ollut järkyttynyt, mutta olin pettynyt ja vihainen.
Blatter ei kannattanut Qataria. Muistan sen. Olin lavalla hänen kanssaan.
Hän tönäisi minua kylkeen ja sanoi: "Hymyile."
Se oli hänelle tappio, ja hän tiesi, että Fifaa kritisoitaisiin.
Sanoin Seppille,
että olemme pulassa.
Ja arvatenkin, pum!
Tekstitys: Eveliina Niemi